РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 19 януари 2022 г.

Днес, 19 януари 2022 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ 
БОЯН НОВАНСКИ - отсътва	
От администрацията на Висшия съдебен съвет присъстват експертните сътрудници към комисията: Красимира Василева - началник отдел „ПОНД“ в дирекция  „Правна“, Арсения Тодорова- главен експерт в отдел „САОД“ в дирекция „ИТСС“ и Мирослав Младенов – младши експерт в отдел „САОД“ в дирекция „ИТСС“.

Заседанието протече при следния дневен ред:

  1. Предложение от г-н Георги Чолаков – председател на Върховен административен съд за изменение на Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол №. 45/14.12.2021 г., т. 24.
(Писмо вх. № ВСС-284/11.01.2022 г.)

2.  Писмо от съдебния администратор на АдмС – Кюстендил относно прилагане на Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол №. 45/14.12.2021 г., т.24.
(Писмо вх. № ВСС-668/20/04.01.2022 г.)

3. Писмо изпратено по имейл от г-жа Магдалена Станчевска – председател на ОС – Ловеч и член на работната група по наказателни дела сформирана към КСКНСС с поставен въпрос относно поставянето на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол №. 45/14.12.2021 г., т.24.
(Писмо вх. № ВСС-668/20/17.01.2022 г.)

4. Искане на административния ръководител на РС – Петрич за прекратяване на командироването на съдия от на РС – Петрич в ОС – Благоевград на основание чл. 30, ал. 5, т. 18 от ЗСВ.
(Писмо вх.№ ВСС-130/07.01.2022 г.)

5. Становище от г-н Георги Чолаков – председател на Върховен административен съд на основание чл. 30, ал. 5, т. 18 от ЗСВ, във връзка с постъпило искане от административния ръководител на РС – Шумен за прекратяване на командироването на съдия от РС – Шумен в АдмС – Шумен.
 (Писмо вх. № ВСС-280/11.01.2022 г.)

	6.  Писмо от г-жа Вероника Имова-член на ВСС, координатор в екипа за управление на проект ЕИСС и член на работната група за промени в ЕИСС.
(Писмо вх. № ВСС-495/19/17.01.2022 г.)

7. Писмо от административния ръководител на АдмС – Варна ПОНС  с искане за изрични указания към административните съдилища относно приложението на  чл. 19, ал.2 и 3, вр. чл. 33 и чл. 34 във вр. с § 1 ПЗР на ПОНС.
(Писмо вх. № ВСС-4332/19/17.01.2022 г.)

По дневния ред: 

  1. ОТНОСНО: Предложение от г-н Георги Чолаков – председател на Върховен административен съд за изменение на Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол № 45/14.12.2021 г., т. 24.
(Писмо вх. № ВСС-284/11.01.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

Мотиви: С решение по протокол № 45/14.12.2021 год. съдийската  колегия на ВСС е приела Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела. 
С писмо вх. № ВСС 284/11.01.2022 г., г-н Георги Чолаков - председател на Върховен административен съд  уведомява съдийската колегия на ВСС за констатирана техническа грешка в раздел III от правилата – „Индекси за административни дела“, в букви „в“, „г“, „д“ и „е“, изразяваща се в погрешно изписване на препратките при формулиране на индекси „2-3д“, „2-4д“, 2-5г“ и „2-6д“, а именно:
В раздел III, б. „в“ при формулирането на индекс „2-3д“ е определено, че той се поставя в случаите на „съдебен акт, който е изцяло отменен и обезсилен в комбинация на случаите по индекси 1-3а, 1-3б, 1-3в, 1-3г“. Така посочените препратки към индекси 1-3а, 1-3б, 1-3в, 1-3г  са неотносими към конкретния случай, тъй като съгласно приетата обща номерация на индексите, индекс 1 се отнася за гражданските, търговските и фирмени дела, а за административните дела е определен общ индекс 2. Поради тази причина коректното изписване на препратката в индекс 2-3д  следва да бъде „съдебен акт, който е изцяло отменен и обезсилен в комбинация на случаите по индекси 2-3а, 2-3б, 2-3в, 2-3г“.
По аналогичен начин е направен записът и в случаите по букви „г“, „д“ и „е“ от раздел III на правилата . 
В буква „г“,  текстът в индекс 2-4д – „съдебен акт, който съдържа комбинация от резултати по индекси 1-4а, 1-4б, 1-4в, 1-4г“ следва да се чете „съдебен акт, който съдържа комбинация от резултати по индекси 2-4а, 2-4б, 2-4в, 2-4г“.
В буква „д“, текстът в индекс 2-5г – „съдебен акт, който е изцяло отменен, обезсилен или обявен за нищожен в комбинация от резултати по индекси 1-5а, 1-5б, 1-5в“, следва да се чете „съдебен акт, който е изцяло отменен, обезсилен или обявен за нищожен в комбинация от резултати по индекси 2-5а, 2-5б, 2-5в“.
В буква „е“ съответно, текстът в индекс 2-6д – „съдебен акт, който в другата част е отменен и обезсилен в комбинация от резултати по индекси 1-6а, 1-6б, 1-6в, 1-6г“ е коректно да бъде записан по следния начин: „съдебен акт, който в другата част е отменен и обезсилен в комбинация от резултати по индекси  2-6а, 2-6б, 2-6в, 2-6г“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1. 1. Приема писмо вх. № ВСС 284/11.01.2022 г. от г-н Георги Чолаков - председател на Върховния административен съд относно Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., т.24.

1.2. Внася  проект на решение за поправка на очевидна фактическа грешка в Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., т. 24, в заседание на съдийската колегия на Висшия съдебен съвет, насрочено за 25.01.2022 г., като предлага на съдийската колегия на ВСС да приеме следните решения:

ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ДОПУСКА поправка на очевидна фактическа грешка в Правилата за определяне и поставяне на индекси на съдебните актове за резултатите от инстанционната проверка и от  производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., в раздел III „Индекси за административни дела“, в букви „в“, „г“, „д“ и „е“, както следва:
1.1. В буква „в“, текстът „Индекс 2-3д – съдебен акт, който е изцяло отменен и обезсилен в комбинация на случаите по индекси 1-3а, 1-3б, 1-3в, 1-3г“ да се чете „Индекс 2-3д – съдебен акт, който е изцяло отменен и обезсилен в комбинация на случаите по индекси 2-3а, 2-3б, 2-3в, 2-3г“;
1.2. В буква „г“ текстът „Индекс 2-4д – съдебен акт, който съдържа комбинация от резултати по индекси 1-4а, 1-4б, 1-4в, 1-4г“ да се чете „Индекс 2-4д – съдебен акт, който съдържа комбинация от резултати по индекси 2-4а, 2-4б, 2-4в, 2-4г“;
1.3. В буква „д“ текстът „Индекс 2-5г – съдебен акт, който е изцяло отменен, обезсилен или обявен за нищожен в комбинация от резултати по индекси 1-5а, 1-5б, 1-5в“, да се чете „Индекс 2-5г - съдебен акт, който е изцяло отменен, обезсилен или обявен за нищожен в комбинация от резултати по индекси 2-5а, 2-5б, 2-5в“;
1.4. В буква „е“ текстът „Индекс 2-6д – съдебен акт, който в другата част е отменен и обезсилен в комбинация от резултати по индекси 1-6а, 1-6б, 1-6в, 1-6г“, да се чете „Индекс 2-6д – съдебен акт, който в другата част е отменен и обезсилен в комбинация от резултати по индекси  2-6а, 2-6б, 2-6в, 2-6г“;
2. Приетите изменения ДА СЕ ПУБЛИКУВАТ на интернет страницата на ВСС в раздел „Съдебна статистика, Регистри“, подраздел „Статистически форми за отчет“ и в раздел Комисия „Съдебна карта, натовареност и съдебна статистика" към СК на ВСС.

2. ОТНОСНО: Писмо от съдебния администратор на АдмС – Кюстендил относно прилагане на Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол №. 45/14.12.2021 г., т.24.
(Писмо вх. № ВСС-668/20/04.01.2022 г.)

Точка е поставена на съвместно обсъждане с т. 1 от дневния ред.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Да се уведоми Гергана Маринова – съдебен администратор в Административен съд – Кюстендил за решението по т.1

3. ОТНОСНО: Писмо изпратено по имейл от г-жа Магдалена Станчевска – председател на ОС – Ловеч и член на работната група по наказателни дела сформирана към КСКНСС с поставен въпрос относно поставянето на Индекси на съдебните актове за резултатите от инстанционната проверка и от производствата за възобновяване по наказателни дела приети с решение на СК на ВСС по протокол №. 45/14.1.2021 г., т.24.
(Писмо вх. № ВСС-668/20/17.01.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

        3.1. Да се уведоми г-жа Магдалена Станчевска – председател на ОС – Ловеч и член на работната група по наказателни дела, че в изпълнение на  т. 8.1. от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., че върнатите след 1 януари 2022 год. дела без поставен индекс следва да се изпратят на горната инстанция за поставяне на индекс от съдията-докладчик, който е постановил крайният съдебен акт от инстанционния контрол.

4. ОТНОСНО: Искане на административния ръководител на РС – Петрич за прекратяване на командироването на съдия от на РС – Петрич в ОС – Благоевград на основание чл. 30, ал. 5, т. 18 от ЗСВ.
(Писмо вх.№ ВСС-130/07.01.2022 г.)
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема доклад, изготвен от г-жа Арсения Тодорова, експертен сътрудник към комисията, за сведение.

4.2. Изпраща на административния ръководител на РС – Петрич постъпило становище от г-жа Катя Бельова – и.ф. административен ръководител на ОС – Благоевград, ведно с доклада по т. 4.1, за евентуален отговор в седмодневен срок по отношение на констатираните разлики в статистическите данни, съдържащи се в изнесените в доклада и искането.

4.3. Отлага разглеждането на точката за следващо заседание на комисията.

5. ОТНОСНО: Становище от г-н Георги Чолаков – председател на Върховен административен съд на основание чл. 30, ал. 5, т. 18 от ЗСВ, във връзка с постъпило искане от административния ръководител на РС – Шумен за прекратяване на командироването на съдия от РС – Шумен в АдмС – Шумен.
 (Писмо вх. № ВСС-280/11.01.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

 5.1.  Приема доклад, изготвен от г-жа Арсения Тодорова, експертен сътрудник към комисията, за сведение.

5.2. Изпраща на административния ръководител на РС – Шумен постъпило становище от г-н Георги Чолаков – председател на Върховен административен съд, ведно с доклада по т. 5.1, за евентуален отговор в седмодневен срок по отношение на констатираните и изнесени данни в доклада относно натовареността на съда и основателността на искането.

  5.3. Отлага разглеждането на точката за следващо заседание на комисията.

  6. ОТНОСНО:  Писмо от г-жа Вероника Имова-член на ВСС, координатор в екипа за управление на проект ЕИСС и член на работната група за промени в ЕИСС.
(Писмо вх. № ВСС-495/19/17.01.2022 г.)
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема за сведение писмо изх. № ВСС-495/19 – 17.01.2022 г. от г-жа Вероника Имова - член на ВСС относно изменения и допълнения на Правилата за оценка на натовареността на съдиите, приети с решение на съдийска колегия на ВСС по протокол № 45/14.12.2021 г. т.26 .

6.2. Да се изпрати отговор до г-жа Вероника Имова - член на ВСС, с който да бъде уведомена, че взетото решение от съдийската колегия по протокол № 45/14.12.2021 г., т. 26 за допълнение с нов параграф 12 в преходните и заключителни разпоредби на Правилата за оценка на натовареността на съдиите не се отнася до модул „Натовареност“ в ЕИСС, както и че към настоящия момент заложеният резултат по т. 13 от мапинг-таблица по Приложение 2.5 (завършен процесуален етап) от ПОНС вече е прецизиран и отразен в актуализираната мапинг-таблица, за което разработчикът „Информационно обслужване“ АД е информиран.

7. ОТНОСНО: Писмо от административния ръководител на АдмС – Варна ПОНС  с искане за изрични указания към административните съдилища относно приложението на  чл. 19, ал.2 и 3, вр. чл. 33 и чл. 34 във вр. с § 1 ПЗР на ПОНС.
(Писмо вх. № ВСС-4332/19/17.01.2022 г.)

	Мотиви: Съгласно разпоредбата на §1 от Преходните и заключителните разпоредби на Правилата за оценка на натовареността на съдиите (ПОНС), приета с решение по протокол № 12/02.04.2019 г. на съдийска колегия на ВСС, приетите със същото решение изменения в правилата влизат в сила от въвеждане на ЕИСС.  В обхвата на тези изменения попада чл.19, ал.1, ал. 2 и ал. 3, вр. чл.33 и чл. 34 от ПОНС, като съгласно редакцията на §1 от ПЗР на ПОНС измененията на текстове от Правилата свързани с премахване на намаляващите коефициенти влизат в сила считано от въвеждане на ЕИСС. Поради обстоятелството, че ЕИСС няма приложение по отношение на административните съдилища, не са налице основания за преустановяване на отчитането на намаляващи коефициенти – по чл. 19, ал.1, ал. 2 и ал. 3, вр. чл.33 и чл. 34 от ПОНС от страна на административните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Да се изпрати писмо до административните ръководители на административните съдилища с указание, че по отношение на тези съдилища не са налице основания за преустановяване отчитането на намаляващи коефициенти – по чл. 19, ал.1, ал. 2 и ал. 3, вр. с чл. 33 и чл. 34 от Правилата за оценка на натовареността на съдиите (в редакцията преди измененията по протокол № 1202.04.2019 год.), поради което цитираните разпоредби следва да продължат да се прилагат.

Допълнителна точка:

8. ОТНОСНО: Предложение от г-жа Даниела Марчева относно обезпечаване работата на постоянните работни групи по граждански, търговски и фирмени дела, наказателни дела и административни дела по ПОНС, сформирани с решение на КСКНСС по протокол № 7/27.05.2020 година.
Мотиви: Дейността на комисия „Съдебна карта, натовареност и съдебна статистика“ към съдийската колегия на ВСС се подпомага активно от постоянни работни групи по граждански, търговски и фирмени дела, наказателни дела и административни дела. Основната функция на работните групи е свързана с осъществяването на мониторинг на приложението на Правилата за оценка на натовареността на съдиите, преценка на необходимостта от изменения в тях или в шифрите, като за тези цели е необходима специфична експертиза, която може да бъде обективно предоставена от действащи магистрати. 
Постоянните работни групи към комисията са сформирани с решение на КСКНСС по протокол № 7/27.05.2020 г., т.7 и в съставите им са включени съдии по граждански, административни и наказателни дела. 
Макар и приоритетно ангажирани с посочената дейност, а след внедряване на ЕИСС и с изработване на мапинг таблици за начисляване на коефициентите на тежест на делата, трите работни групи са редовно привличани по други въпроси, като последен пример за това е изработването на нови индекси за резултатите от инстанционния контрол на съдебните актове. Работата по изпълнение на тази задача беше трудоемка и продължителна, но в резултат на нея с решение по протокол № 45/14.12.2021 год. на съдийската колегия на ВСС, бяха приети Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела, в сила от 01.01.2022 година. 
Освен значителна като обем, ангажираността на членовете на работните групи в работата на комисията има постоянен характер, поради което тя рефлектира пряко и се отразява на степента на тяхната натовареност.
Предвид изложеното, както и отчитайки приноса на членовете на постоянните работни групи към работата на комисията и проявеният от тях висок професионализъм, КСКНСС счита, че усилията им следва да бъдат поощрени, като за целта е необходимо да бъде изследвана възможността за извършване на разходи за поощрения на магистрати. 
По този начин освен, че трудът на привлечените в работните групи съдии ще бъде справедливо овъзмезден, те ще бъдат стимулирани да продължат да работят съвместно с КСКНСС и съдийската колегия на ВСС и по този начин ще се гарантира участието на магистрати при формирането на политики и укрепване на публичното управление на съдебната система. 
Редом с изложеното, с оглед осигуряване на по-голяма ефективност на дейността на работните групи, следва да бъде осигурен постоянен и опитен контигент от АВСС, който да подпомага технически работните групи. Това ще спомогне за по-добрата комуникация и оперативност при изпълнение дейностите и задачите свързани с прилагане на Правилата за оценка на натовареността на съдиите. Същевременно, изборът на служители следва да е съобразен с тяхната собствена натовареност и квалификация .
След проведени обсъждания и с пълно мнозинство, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
  
8.1. Да се изпрати писмо до комисия „Бюджет и финанси“ към пленума на ВСС, с което да се отправи запитване какви са разполагаемите средства към настоящия момент и какви средства се предвиждат за 2022 год. за поощряване на съдии с парична награда по реда на чл.303 и чл. 304 от Закона за съдебната власт.
                                                                                                                                                                                                                                                                                                                                                                                                           
8.2. ВЪЗЛАГА на главния секретар на ВСС, при съобразяване на действителната натовареност на служителите в АВСС, да предприеме действия за административно обезпечаване дейността на работните групи по граждански, търговски и фирмени дела, наказателни дела и административни дела по ПОНС, сформирани с решение на КСКНСС по протокол № 7/27.05.2020 год., като за целта бъдат определени постоянни: технически сътрудник, статистик, експерт от отдел „ЕИСС“ и юрист от администрацията на ВСС. 

8.3. Изпраща решението по т. 8.2 на главния секретар на ВСС.

ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /	

ДАНИЕЛА МАРЧЕВА